טים וילטון

טים וילטון (באנגלית: Tim Wylton; ב-27 בפברואר 1940) הוא שחקן בריטי הידוע בעיקר מהופעתו בתפקיד סטנלי דוקינס בסיטקום "הגיבור שלי" ובתפקיד לול פריס בסדרה הקומית "בחלוף השנים".

ביוגרפיה
וילטון נולד בבאנגור-און-די  במחוז פלינטשייר שבוויילס. שמו האמיתי הוא היגינסון. הוא למד בבית הספר סטרת'אלן בפרת'שייר ואחר כך באקדמיה המלכותית לאמנות הדרמה (RADA).

בתיאטרון שיחק וילטון בהפקה מ-1961 של תיאטרון האולד ויק של המחזה "רומיאו ויוליה" בבימויו של פרנקו זפירלי. בשנים 1963 עד 1977 שיחק עם הלהקה השייקספירית המלכותית.

בטלוויזיה שיחק וילטון לראשונה ב-1964 במחזה "קומדיה של טעויות". הופעות נוספות שלו בטלוויזיה בתחילת הקריירה שלו כוללות את הסיטקום "The Liver Birds", הסדרה "היחידה", "Maybury", הסיטקום "The Dustbinmen", סרט הטלוויזיה "על כתפי ענקים" והסדרה "ג'ולייט בראבו". ב-1979 השתתף בעיבוד של ה-BBC למחזה "הנרי החמישי" בתפקיד פלואילן.

בשנות השמונים של המאה העשרים שיחק וילטון בתוכניות טלוויזיה רבות בהן "ברז'רק", סדרת הדרמה "To Serve Them All My Days", סדרת המסתורין "קמפיון", הדרמה "The Citadel", ובתפקיד רודני סיליטו בקומדיה "A Bit of a Do". ב-1983 הופיע בסרט הקולנוע "קללת הפנתר הוורוד". בשנות התשעים הופיע בעיבוד ל"כל היצורים גדולים כקטנים", בפרק בסדרה "פוארו", בפרק ב"לאבג'וי", בסדרה "רמפול", ב-"Touch of Frost", בסדרה "The Darling Buds of May", בתוכנית "פרנץ' וסונדרס", בסדרה הרפואית "Peak Practice", בפרק בסדרה "קדפאל", ב-" C.A.T.S. Eyes" ובסדרה "וייקליף". ב-1995 גילם את הדוד של אליזבת בנט, מר גרדינר, במיני-סדרה המצליחה "גאווה ודעה קדומה".

ב-1996 הופיע בתפקיד לול פריס בסדרה הקומית "בחלוף השנים" והמשיך לגלם את הדמות עד שנת 2002. בשנת 2000 החל לגלם את סטנלי דוקינס, אבא של הגיבורה, בסיטקום "הגיבור שלי". עוד השתתף כשחקן אורח בפרקים בסדרות "פשוט נהדרת", "קורוניישן סטרין", "חדר מיון", "Heartbeat" ובסדרת הדרמה התקופתית "The Royal".

חיים אישיים
בנו של וילטון הוא השחקן יו היגינסון  הידוע בעיקר מהופעתו בתפקיד השוטר ג'ורג' גרפילד בסדרת הדרמה המשטרתית "The Bill".

פילמוגרפיה
 שנה שם שם באנגלית תפקיד הערות 1969–1970 The Dustbinmen אריק סדרת טלוויזיה 1972 תחת חורש חלב Under Milk Wood מר וילי נילי 1973 Blue Blood מורייל 1979 הנרי החמישי Henry V פלולן סרט טלוויזיה 1980 המלט Hamlet, Prince of Denmark קברן סרט טלוויזיה 1980 To Serve Them All My Days גריף 1983 קללת הפנתר הוורוד Curse of the Pink Panther רופא 1984 אחים וזרים Strangers and Brothers פרסי הול 1987–1989 The Bretts סוטון סדרת טלוויזיה 1989 A Bit of a Do רודני סיליטו מיני-סדרה 1990 כל היצורים גדולים כקטנים All Creatures Great and Small בוב סטוקדייל בפרק "A Friend for Life" 1991 פוארו Agatha Christie's Poirot הנרי דלפונטיין בפרק  1992 רמפול Rumpole of the Bailey טובי הרינגיי בפרק "Rumpole and the Miscarriage of Justice" 1993 A Haunting Harmony אביו של יו סרט טלוויזיה 1994 The Lifeboat אדוארד ת'ורפ סדרת טלוויזיה 1994–1998 וייקליף Wycliffe פרנקס סדרת טלוויזיה 1995 גאווה ודעה קדומה Pride and Prejudice מר גרדינר 1998–1999 Playing the Field מר גיל סדרת טלוויזיה 2000–2006 הגיבור שלי My Hero סטנלי דוקינס סדרת טלוויזיה 1996–2002 בחלוף השנים As Time Goes By לול פריס סדרת טלוויזיה 2001 פשוט נהדרת Absolutely Fabulous ברייס בפרק "Fish Farm" 2003 ג'ים בר מזל Lucky Jim מר וילסון סרט טלוויזיה 2004 חדר מיון Casualty אריק טימונס בפרק "Who Cares" 2004 פרנץ' וסונדרס French and Saunders סדרת טלוויזיה 2007 רופאים Doctors אריק לנגר בפרק "Up, Up and Away" 2009 Heartbeat שרידן ראלף בפרק "Looking for Isabella" 2009 רציחות במידסומר Midsomer Murders ג'ים הנלי בפרק "The Great and the Good" 2010 Love at First Sight ג'ורג' סרט קצר

קישורים חיצוניים

 טים וילטון באתר Aveleyman

הערות שוליים

קטגוריה:שחקני קולנוע וטלוויזיה ולשים
קטגוריה:שחקני תיאטרון ולשים
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1940